text: Akutbil har brug for akut hjælp
  25 maj 2010 kl. 06.59
  Sommersted Frivillige Brandværns akutbil har brug for penge. Derfor vil en borger stifte "Akutbilens Venner".
  Førstehjælpsbilen modtager ikke offentlig støtte - og udgifterne overstiger det beløb, det frivillige brandværn har kunnet indsamle. 
  Initiativtager er Anders Kjær. Han indbyder til stiftende generalforsamling på brandstationen i Sommersted næste torsdag (den 3. juni).
  
  100 udrykninger om året
  Akutbilen blev indført i 2004. Den har ca. 100 udrykninger hvert år. Det koster ca. 50.000 kr. at drive bilen.
  